Elon Musk s-a întâlnit în secret cu Donald Trump, duminică, la proprietatea acestuia din Florida, Mar-a-Lago, scrie New York Times.
Surse apropiate lui Musk spun că acesta este convins că Biden trebuie să piardă alegerile din noiembrie.
Musk a venit la reședința lui Trump, împreună cu un grup de oameni bogați, pentru a discuta despre finanțarea campaniei fostului președinte, în condițiile în care se pare Biden reușește să adune sume record, arată sursa citată.
În pofida relației nu tocmai amiabile remarcă NYT, Trump și Musk își unesc forțele pentr a-l înlătura pe Biden.
Avioanele private ale lui Trump și Musk au fost văzute, pe 2 martie, în aeroportul din Palm Beach, Florida, fapt care a declanșat zvonuri, confirmate ulterior din trei surse diferite, mai scrie New York Times.
Elon Musk, a cărui avere depășește 200 de miliarde de dolari, ar putea finanța de unul singur campania electorală a lui Donald Trump, în condițiile în care acesta pierde sume colosale în procesele interminabile împotriva sa.
Potrivit estimărilor, Trump a strâns 30 de milioane de dolari pentru campania sa electorală, în timp ce Biden are 56 de milioane. Musk l-a criticat des pe Biden în ultima vreme și l-a acuzat că pregătește fraudarea alegerilor din noiembrie 2024.